Halo (videopelisarja)

Alkuperäinen trilogia

Halo: Combat Evolved on Halo-videopelisarjan ensimmäinen osa. Se ilmestyi 15. marraskuuta 2001 Xboxille ja vuoden 2003 lopussa Windowsille sekä Mac OS X:lle. Pelin tarina kertoo Master Chiefiksi kutsutusta supersotilaasta, joka putoaa Halo-rinkulalle. Master Chief taistelee Covenant-muukalaisliittoumaa ja Flood-parasiittia vastaan.
Halo 2 ilmestyi 9. marraskuuta 2004 Xboxille. Halo 2:ssa Covenant hyökkää Maahan. Samaan aikaa muukalaisliittouma jakautuu kahtia ja ajautuu sisällisotaan. Halo 2:sta julkaistiin myös versio Windows Vistalle vuonna 2007. Uutena peliin tuli kenttäeditori. Peli on saatu toimimaan myös Windows XP:llä, DirectX 9:n alaisuudessa. Uutta Halo 2:ssa Combat Evolvediin verrattuna oli mahdollisuus pelata moninpeliä Xbox Liven kautta, ja sitä kehuttiin jopa ensimmäistä osaa paremmaksi.
Halo 3 on trilogian kolmas ja viimeinen osa. Se jatkaa juonellisesti Halo 2:ta. Vuoden 2006 E3-messuilla pelistä ilmestyi ensimmäinen traileri. Halo 3 julkaistiin 26. syyskuuta 2007 Xbox 360:lle.

Reclaimer-saaga

Halo 4 on uuden Halo-saaga alku, ja se esiteltiin E3-messuilla Yhdysvalloissa vuonna 2011. Peli julkaistiin 6. marraskuuta 2012. Pelin kehitti Halo Waypointista tuttu 343 Industries.
Halo 5: Guardians on saagan uusin osa, joka julkaistiin 27.10.2015. Vuoden 2014 Gamescom-messuilla 343 Industries kertoi Halo 5:den Arena-moninpeliin keskittyvän betan alkavan 29.12.2014 ja loppuvan 18.1.2015. Beta oli avoinna Halo: The Master Chief Collectionin omistajille.

Muut videopelit

Halo Wars on Ensemble Studiosion kehittämä strategiapeli, jossa pelaaja ohjaa ihmisten UNSC-joukkoja. Halo Warsin tapahtumat sijoittuvat aikaan ennen ensimmäisen Halon tapahtumia, jolloin UNSC tapaa Covenantin. Pelaaja johtaa UNSC-joukkoja aluksesta nimeltä ”Spirit of Fire” läpi kamppailujen ja sotaa Covenantia vastaan.
Halo 3: ODST kertoo Master Chiefin maasta lähdön ja sinne paluun aikaiset Maan tapahtumat ODST (Orbital Drop Shock Trooper) -sotilaiden näkökulmasta. Pelin päähenkilönä toimii nimettömänä pysyvä ODST-sotilas The Rookie. Peli tarjoaa Halo 3:n moninpeliin lisää tasoja ja pääsyn osallistua Halo: Reach -moninpelibetaan. Halo 3: ODST julkaistiin 22. syyskuuta 2009 Xbox 360:lle. Samaan aikaan julkaistiin myös Mythic ODST Map Pack, jossa on kolme uutta karttaa Halo 3:seen.
Halo: Reach sijoittuu aikaan ennen Halo: Combat Evolvedin tapahtumia, Reachin taisteluun. Pelissä pelataan Noble Sixillä, yhdellä Noble Teamin jäsenistä.
Halo: Combat Evolved Anniversary on Halo-pelisarjan uusintaversio alkuperäisestä. Eroa alkuperäiseen on uusittu grafiikka ja Halo: Reachin moninpeli. Muista peleistä poiketen pelin on kehittänyt 343 Industeries.
Halo: Spartan Assault on vuonna 2013 julkaistu Vanguard Gamesin yhdessä 343 industriesin kanssa kehittämä ylhäältä kuvattu ammuntapeli Windowsille, Steamiin, Xbox 360:lle ja Xbox Onelle
Halo: Spartan Strike on jatko-osa Spartan Assaultille. Peli julkaistiin Windowsille ja Steamissa.
Halo: The Master Chief Collection on Xbox Onelle julkaistu kokoelma Halo-peleistä, joissa Master Chief on päähenkilönä. Kokoelma sisältää Halo: Combat Evolvedin ja sen anniversary-version, Halo 2:n ja sen anniversary-version, Halo 3:n ja Halo 4:n. Kokoelma sisältää myös kaikkien näiden pelien omat moninpelitilat ja kartat (yhteensä 100 yli karttaa) sekä Halo 2:n anniversary-moninpeliversion.
Halo Wars 2 on Creative Assemblyn kehittämä peli.

Kirjat ja sarjakuvat

Halo: The Fall of Reach on Halo: Combat Evolvedin esiosa. Se kertoo Master Chiefin alkuperästä ja hänen koulutuksesta. Kirjan kirjoitti Eric Nylund. Myöhemmin kirja jouduttiin kirjoittamaan uudestaan ristiriitojen takia Halo Reachin tarinassa.
Halo: The Flood on novelisaatio Halo: Combat Evolvedin juonesta, jonka kirjoitti William C. Dietz.
Halo: First Strike sijoittuu Halo: Combat Evolvedin ja Halo 2:n tapahtumien välille. Halo: The Fall of Reachin tavoin Halo: First Striken kirjoitti Eric Nylund.
Halo Graphic Novel on ensimmäinen Halo-sarjaan perustuva sarjakuvateos. Koviin kansiin nidottu kirja sisältää neljä erillistä tarinaa, joita ovat olleet luomassa Lee Hammock, Simon Bisley, Jey Faerber, Ed Lee, Andrew Robinson, Brett Lewis, Jean Giraud ja Tsutomu Nihei. Tarinat käsittelevät muun muassa sellaisia aiheita kuin miten kersantti Johnson pakeni Floodia ja millaista elämä oli maassa juuri ennen muukalaisten hyökkäystä. Lisäksi sivuilla nähdään ensimmäistä kertaa Spartan-sotilas ilman kypärää. Kirjan on kustantanut Marvel. Yhtiö aikoo ryhtyä julkaisemaan Halosta kuukausittaista sarjakuvaa kesällä 2007.
The Art of Halo kertoo sarjan visuaalisen ilmeen luonnista kuvin ja tekstein, jonka mukana tulee sekä konseptitaidetta että peleissä käytettyä 3D-grafiikkaa. Kirja on Eric S. Trautmannin kirjoittama.

Kritiikki

Syyskuussa 2008 11-vuotias yhdysvaltalaispoika kuoli imitoidessaan Halon pelitilanteita. Poika oli ottanut .22 kaliiberisen kiväärin ja ampunut vahingossa itsensä.
Elokuussa 2011 15-vuotias yhdysvaltalaispoika tappoi miekalla 55-vuotiaan isoisänsä ja 77-vuotiaan isoäitinsä. Poliisien tullessa paikalle poika ampui ikkunasta ilmakiväärillä. Poika pidätettiin 15 minuutin piirityksen jälkeen.